als_Latn dik_Latn sag_Latn
Nëse jeni diagnostikuar me shtatëzani ektopike nuk ka asnjë mënyre për të ruajtur këtë shtatëzani e vetmja rrugë është aborti sa më shpejtë që është e mundur. Nesë veza vazhdon të rritet në tubat fallop dëmton këto tuba duke shkaktuar gjakderdhje madje edhe vdekjeprurese. Pra nëse keni një problem të tillë që ti evitoni rreziqet që mund të ju kushtojnë me fatalitet ndërpreni sa më parë që është e mundur ketë shtatëzani.
Shkaktarët e shtatëzanisë ektopike:Ka disa lloje shkaktarësh po si më i shpeshti është dëmtimi apo bllokimi i tubave fallop si shkak i ndonjë patologjie tjetër, me çrast veza e fekunduar nuk arrinë dot të kaloj këtë pengesë e të zhvillohet në mitër por zhvillohet në vendin e pengesës. Disa nga shkaktarët që vlen të përmendet janë: pirja e duhanit (rritë mundësin për shtatëzani ektopike), sëmundjet inflamatore te pelvikut (si klamidia e gonorrea). Tjetër faktor me rëndësi është edhe ndërhyrja kirurgjikale në tubat fallop apo në legen (pelvik), trajtimi i fertilitetit në mënyre in vivo.
Simtomat:Në fillim janë të ngjashme me ato të një shtatëzanie normale pra: ndërprerje e ciklit menstrual, vjellje, lodhje. Simtomat tipike janë: gjakederdhje vaginale, dhimbje ne pelvik apo abdomen në formë therëse në njërën anë e më pas shpërndahen në abdomen. Nësë kuptoni që jeni shtatëzën e keni njëren nga këto simtomat e fundit, sa më shpejtë që mundeni vizitoni mjekun tuaj.
Diagnostikimi: Mjeku juaj që të vi në përfundim që me të vërtet keni shtatëzani ektopike duhet ti bëj këto teste: shikon madhësin e mitres dhe barkut tuaj, kontrollohet niveli i hormonit përgjegjës për shtatëzani që është HCG (nese jeni shtatëzën e ky hormon nuk tregon rritje, flet për një shtatëzani ektopike), si metodë e fundit është ultratingulli (kjo metodë tregon rezultate të mira 6 javë pasi qe ju është ndërprë cikli menstrual, pra nëse pas 6 jave ultratingulli tregon shumë qartë se keni apo jo shtatëzani ektopike).
Trajtimi: Mund të bëhet në dy mënyra: medikamentoz apo kirurgjikal. Nëse zihet në hapat e parë pra qysh në fillim mund të aplikojmë barëra të cilat ndihmojnë në abortim, medikamenti i cili zakonisht ipet është methotrexat-i. Nësë shtatëzania ka kaluar 1 javë është e domosdoshme ndërhyrja kirurgjikale e cila bëhet ne dy menyra: laparoskopi apo prerje klasike, e para më estetike më e lehtë për pacientin, e dyta më e mundimshme për pacientin.
Çka pas: Humbja e një shtatëzanie është e rëndë për nënën andaj shumë lehtë mund të ndodh që të bie në depresion, për këtë nevoitet përkujdes familiar, e nëse zgjatë depresioni për 2 javë atëher edhe konsulta me mjekun personal. Mundësia është e madhe që shtatëzania ektopike të përsëritet, veshtirë mbeteni shtatëzën, nëse mbeteni shtatëzen tregoni mjekut tuaj që kishit një shtatëzani ektopike, që të përcjell situatën e shtatëzanisë.
Punoi: D. Zeqiraj
als_Latn als_Latn als_Latn als_Latn als_Latn als_Latn kab_Latn